FELHASZNÁLÁSI SZERZŐDÉS

amely létrejött egyrészt a

**WALMARK Kft.**

székhely: 1138 Budapest, Madarász Viktor utca 47-49.

cégjegyzékszám: 01 09 900384

* a továbbiakban: **„Walmark”**

és

név:

lakcím:

születési idő:

anyja neve:

* a továbbiakban: **„Partner”**

a továbbiakban külön-külön „**Fél**” és együttesen a **„Felek”** között a mai napon az alábbiak szerint:

1. **A Szerződés tárgya**
	1. Walmark kérésére a Partner az Idelyn Beliema termékhez („**Termék**”) kapcsolódóan saját maga felvételt („**Felvétel**”) készít, amelyben a Partner személyes tapasztalatát osztja meg a Termék használata kapcsán. A Felvételen a Partner képmása, hangja és a környezete is megjelenik, akként, ahogyan azt a Partner maga rögzítette.

A Partner tudomással bír arról, hogy a Walmark kampányához a Felvételt fel kívánja használni az alábbi feltételek szerint.

1. A kampány időtartama: 2020.01.21. – 2020.01.31.
2. A kampány neve: Beliema mondd el a véleményed
3. A kampány elsődleges földrajzi területe: Magyarország

(„**Kampány**”)

* 1. A Partner a Felvétel Walmark és jogutódja (együtt „**Walmark**”) általi és Kampány szerinti felhasználásához jelen Szerződés aláírásával kifejezett hozzájárulását adja. A Felvétel felhasználásáért a Partnert díjazás (**„Díj”**) nem illeti meg.

1.3 Felek rögzítik, hogy a Felek megítélése alapján a Felvétel nem minősül szerzői jogi műnek. Ha és amennyiben a Felvétel valamilyen nem várt körülmény okán mégis szerzői jogi műnek minősülne, úgy a Partner a Walmarkra, mint felhasználóra ruházza visszavonhatatlanul, kizárólagosan, teljes körűen és a fentiek érvényesülése mellett korlátozásmentesen a Felvételre vonatkozó valamennyi, a Szerzői jogról szóló 1999. évi LXXVI. törvény (Szjt) III. fejezetében meghatározott vagyoni jogát, az ott felsorolt összes felhasználási forma vonatkozásában. Ennek alapján az Walmark különösen, de nem kizárólagosan:

* + 1. a Felvételt átdolgozhatja, többszörözheti és terjesztheti (bármilyen reklámhordozón);
		2. korlátozás nélkül jogosult a Felvételt bármilyen adathordozón és bármely módon rögzíteni, átmásolni (kép-, hangfelvétel, számítógép, elektronikus adathordó stb.);
		3. saját egyoldalú döntése alapján akár közvetlenül, a saját nevében is jogosult fellépni a szerzői jog megsértése esetén a jogsértővel szemben, akár az Szjt 98. paragrafusának (1.) bekezdésében írt felhívási kötelezettség és határidő mellőzésével is.
		4. A Partner tudomásul veszi, hogy a Walmarkot nem terheli hasznosítási kötelezettség a Felvétellel kapcsolatban.
		5. A létrehozott Felvételt a Partner sem saját maga nem használhatja, sem harmadik személynek arra engedélyt nem adhat, a Felvétellel semmilyen formában sem rendelkezhet.
		6. A Partner szavatolja, hogy amennyiben nem ő a Felvétel szerzője, abban az esetben a szerzővel/szerzőkkel olyan szerződést kötött, amely minden szempontból feljogosítja a jelen Szerződés megkötésére. A Partner szavatolja továbbá, hogy harmadik személynek nincs olyan joga, amely a Walmarkot a jelen Szerződéssel biztosított jogok gyakorlásában korlátozza vagy megakadályozza.
		7. A Felek megállapodnak abban, hogy a Szerződésben foglaltak értelemszerűen, azonos módon irányadóak a szerzői jogokhoz kapcsolódó jogokra, azaz a szerzői joggal szomszédos jogokra (pl. előadóművészek, hangfelvételek előállítói stb. jogaira).
		8. Amennyiben akár a szerzői jog, akár a szomszédos jogok tekintetében nem lehetséges bármilyen oknál fogva a fent írt jogátruházás, arra az esetre a Felek úgy állapodnak meg, hogy a Partner a Felvétel (és a szerzői joghoz kapcsolódó jogok) vonatkozásában az Walmark részére visszavonhatatlanul a jelen Szerződés aláírásával kizárólagos, teljes körű és korlátozásmentes felhasználási jogot engedélyez valamennyi, az Szjt.-ben meghatározott vagyoni jog, szerzői joghoz kapcsolódó jog, felhasználási forma vonatkozásában. Ennek alapján az Walmark különösen, de nem kizárólagosan a fenti a)-c) pontban írt jogokat gyakorolhatja a felhasználási jog alapján.

1.4 A jelen Szerződés a Feleknek a jelen Szerződés tárgyában kötött teljes megállapodását tartalmazza, és hatálytalanít a Felek között a tárgyban létrejött minden esetleges korábbi megállapodást.

1.5 Amennyiben a jelen Szerződés bármely rendelkezése érvénytelen vagy jogszabályellenes, úgy ez a rendelkezés elkülönítendő és ez nem befolyásolja a többi rendelkezés érvényességét.

1.6 Egyik fél sem jogosult a jelen Szerződésből származó bármely jogát vagy kötelezettségét a másik Fél előzetes írásbeli hozzájárulása nélkül átruházni, azzal, hogy a Walmark a másik Fél írásos értesítését követően átruházhatja a jelen Szerződésből származó bármely jogát és/vagy kötelezettségét a Walmark Csoport bármely más társaságára.

1.7 A jelen Szerződésben nem szabályozott kérdésekben a magyar jog, így különösen a Ptk. és az egyéb vonatkozó jogszabályok rendelkezései az irányadók.

**A Felek a jelen Szerződést – mint akaratukkal mindenben megegyezőt – elolvasás után helybenhagyólag aláírják.**

Budapest, 2020. 01.21.

|  |  |
| --- | --- |
| \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ |
| **WALMARK Kft.**  | **Partner** |